เรื่อง ขอร้องเรียนบุคคลหรือร้านค้าที่มีส่วนเกี่ยวข้องเข้ามาให้บริการขายสินค้าหรือสุรา เบียร์ให้แก่นักท่องเที่ยว
เรียน ท่านผู้ว่าราชการกรุงเทพมหานคร
        ตามที่ ข้าพเจ้าได้ร้องเรียนถึงความเดือดร้อนให้แก่บุคคลอื่นหรือสร้างความรำคาญ เนื่องจากข้าพเจ้าได้ทำการร้องเรียนถึงท่านผู้มีอำนาจสั่งการถึงเจ้าหน้าที่ผู้มีส่วนเกี่ยวข้องในหน้าที่แล้วนั้นตามที่ท่านทราบดีแล้วนั้น
        โดยท่านได้เข้าดำเนินการมีส่งทีมสำนักงานเขตดุสิต ส่งเรื่องต่อถึงสำนักงานเขตบางพลัด มีเจ้าหน้าที่เทศกิจ ตำรวจสภ.บางยี่ขันเข้าดำเนินการที่ผ่านก็ยังมีผู้ค้าขายสุราเบียร์ให้แก่นักท่องเที่ยวเหมือนเดิม โดยไม่เกรงกลัวกฎหมายหรือตามพรบ.ควบคุมเครื่องดื่มแอลกอฮอล์ พ.ศ.2551 หรือประกาศสำนักนายกรัฐมนตรี เรื่องกำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสวนสาธารณะของรัฐวิสาหกิจหรือหน่วยงานอื่นของรัฐ พ.ศ.2556 หรือประกาศสำนักนายกรัฐมนตรี เรื่องกำหนดสถานที่หรือบริเวณห้ามขายเครื่องดื่มแอลกอฮอล์ทาง พ.ศ.2558 และประกาศสำนักนายกรัฐมนตรี ห้ามขายหรือบริโภคเครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการรัฐวิสาหกิจหรือหน่วยงานอื่นของรัฐ พ.ศ.2558 ในส่วนนี้ข้าพเจ้าไม่มีส่วนได้เสียอะไรที่เกี่ยวกับพื้นที่ในใต้สะพานพระราม 8 นี้แต่ประการใดทั้งสิ้น ข้าพเจ้าร้องเรียนต่อท่านผู้มีอำนาจและเกี่ยวข้องโดยตรง เพื่อความสงบสุขความปลอดภัยให้แก่ชุมชนประชาชนทั่วไปไม่ก่อให้เกิดสร้างความวุ่นวายส่งเสียงรำคาญและหรืออาจก่อให้เกิดอาชญากรรมในพื้นที่ได้
จึงเรียนมาเพื่อโปรดพิจารณาและสั่งการต่อไป
                ขอแสดงความนับถือ
                      (ประชาชน)